
VUKOVARSKO-SRIJEMSKA ŽUPANIJA

               OPĆINA JARMINA

           OPĆINSKI  NAČELNIK   

KLASA: 015-01/16-01/2

UR. BROJ: 2188/04-16-02-181
Jarmina,  09. lipnja 2016. godine

Temeljem članka 48. Zakona o lokalnoj i područnoj (regionalnoj) samoupravi (NN br. 33/01., 60/01., 129/05., 109/07., 125/08., 36/09., 150/11., 144/12. i 19/13.-pročišćeni tekst),  članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN broj 26/15.) i članka 52. Statuta Općine Jarmina („Službeni vjesnik“ Vukovarsko-srijemske županije broj: 12/14) Općinski načelnik Općine Jarmina objavljuje

PONOVLJENI  JAVNI  POZIV 


za dodjelu nepovratnih financijskih sredstava udrugama sa područja Općine Jarmine za 2016. godinu
Opći cilj ovog Poziva na dostavu projektnih prijedloga je povećati učinkovitost i sposobnost za preuzimanje veće uloge i odgovornosti u društvu kojima se zadovoljavaju potrebe korisnika i potrebe Općine Jarmine kao zajednice u cjelini.

Specifični cilj ovog Poziva na dostavu projektnih prijedloga je unaprijediti sposobnosti udruga za  pružanje društvenih usluga korisnicima te potaknuti udruge na unaprjeđenje kvalitete života građana i promicanje položaja i ugleda Općine Jarmine.
Prioriteti za dodjelu sredstava:

· Prioritetno područje 1 – Jačanje kapaciteta udruga za rad sa sljedećim skupinama: osobama s invaliditetom, djecom, obiteljima, mladima, starijim osobama, braniteljima.

· Prioritetno područje 2 – Jačanje kapaciteta udruga koje doprinose razvitku i općem napretku Općine Jarmine te promiču njen položaj i ugled kao i napredak zajednice u cjelini.

I. Pravo sudjelovanja na javnom pozivu za dodjelu nepovratnih financijskih sredstava imaju:

Obavezni kriteriji:

· Udruge koje djeluju na području Općine Jarmina i šire ali imaju mjesto osnutka i trenutno sjedište u  Općini  Jarmina
· Udruge trebaju imati u svojim statutima unesene nove izmjene po novom zakonu o udrugama koji vrijedi u ovoj godini.
· Udruge trebaju imati  pravovaljano Rješenje ureda državne uprave u Vukovarsko - srijemskoj Županiji  
· Udruge trebaju biti registrirane pri Ministarstvu financija RH  i njihovi podatci moraju biti vidljivi i transparentni
· Financijski izvještaj za prethodnu godinu mora biti napravljen sa kopijom svih računa za prethodnu godinu 
II.   Udruge mogu prijaviti radne aktivnosti  koje doprinose razvoju kapaciteta udruga za  pružanje društvenih usluga u zajednici ili aktivnosti  koje doprinose kvaliteti života, razvitku i općem napretku Općine Jarmine za sljedeće:

· Program muzejskih, galerijskih i likovnih djelatnosti

· Programi za zadovoljavanje kulturnih potreba djece i mladih

· Programi izdavanja knjiga i časopisa 
· Programi kulturno – umjetničkih društava

· Znanstveno – istraživački skupovi i popratna izdanja na području culture i sporta
· Programi kulturnih manifestacija

· Multimedijski programi koji promoviraju i prezentiraju općinu Jarminu u zemlji i inozemstvu

· Programi poticanja i razvitka kulturno – umjetničkog amaterizma

· Programi podizanja kulture življenja

· Programi religijske kulture
· Programi kulturnog turizma

· Programi turističko – kulturnih aktivnosti usmjerene na očuvanje tradicije

· Programi zaštite i očuvanja kulturne baštine

· Programi međugradske, međužupanijske i međunarodne kulturne suradnje

· Jačanje kapaciteta udruga za razvoj i upravljanje ljudskim potencijalima,

· Jačanje kapaciteta udruga za upravljanje i koordiniranje volonterima, izobrazba volontera          
· Usmjerene na razvijanje inovativnih društvenih i razvojnih usluga 
· Usmjerene na očuvanje digniteta i promicanja vrijednosti Domovinskog rata,

· Usmjerene na obrazovne programe (radionice, predavanja, tribine i sl.) 
· Usmjerene na zaštitu i očuvanje prirode,

· Usmjerene na aktivno sudjelovanje djece i mladih u društvu,
· Usmjerene na aktivno bavljenje sportom i natjecanje u istom, djece  i mladih

· Usmjernene na razvoj i cijelokupni boljitk spotra u Općini Jarmini
· Usmjerene na zaštitu i promicanje prava osoba s invaliditetom,

· Usmjerene na poticanje lokalnih vlasti, javnih institucija i poslovnog sektora za suradnju 

· Usmjerene na poticanju razvoja i općeg napretka Općine Jarmine.
III.
KAKO SE PRIJAVITI?

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u Javnom pozivu na dostavu projektnih prijedloga/aktivnosti:
1. obrazac godišnjeg financijskog izvješća
2. preslika svih računa u prethodnoj godini koji prate obrazac financijskog izviješća
3. obrazac planiranih aktivnosti i rashoda za cijelu godinu
4. preslika ovjerenog statuta udruge 
5. izvadak iz Registra neprofitnih organizacija Ureda državne uprave ( Rješenje )
6. potvrda Ministarstva financija

7. obrazac izjave o nepostojanju dvostrukog financiranja.

Prijave se podnose na adresu Općina Jarmina, s naznakom „Ponovljeni javni poziv za dodjelu nepovratnih financijskih sredstava udrugama sa područja Općine Jarmine za 2016. godinu“, V. Nazora 2, Jarmina, a  rok za podnošenje prijava je 30 dana te završava 08. srpnja 2016. godine.
Javni poziv se objavljuje na oglasnoj ploči i na internet stranici Općine Jarmina www.jarmina.hr, u rubrici Natječaji.
Općinski načelnik

Andrija Draganić
